《疏影 寄怀旷庵》
清代·沈皞日

花寒夜五。正帘垂簟拂、故人愁处。柿叶翻时，空帐孤鸾，酒醒背灯谁语。

泪痕验取新正破，便记起、妆楼如雨。纵芳樽、不减吟笺，总是安仁诗句。

况值离群远别，閒居尔有赋，我更羁旅。木末茶烟，双塔松风，两地相思春暮。

弄珠九派湖光碧，争得似、虹桥低树。认巷边、门掩乌衣，燕子飞来飞去。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。